Ukrainadaky çaknyşyklar halky ýurtdan gitmäge mejbur edýän bolsa,
ýürek daglaýan wakalar hem başdan geçirilýär.
Bosgunlar Medika gümrük geçelgesinden Polşa geçdiler.
Günde müňlerçe adam iňňän agyr şertlerde, pyýada ýöräp,
uzak aralyklar geçip, şol geçelgeden geçýär.
Olga Zaworotna, ukrainaly bosgun; Üç çağaly joram bilen geldim.
Bizi başga nobata duruzdular, ol ýerden gysga möhletden geçdik.
Ilki beýle sowuk däldi, emma aýak üstünde garaşanymyz üçin
güýçli aýaz başlady.
Bärdäki adamlar birnäçe günden bäri sowuk aýaza çydamaly bolýar.
Serhetde 24 sagat garaşmaly bolany üçin
bosgunlaryň esasy bölegi lukmançylyk kömegini almaly boldy.
Bärdäki adamlarda nähili kesellere gabat geldiniz?
Agniezska Kussaž, lukman; Bärdäki esasy hassalyk üşetme, gipotermiýa, sowuk urmasy we
sowuk sebäpli immuniteýt ulgamyndaky agyr näsaglykdan ybrat.
Bu biynjalyklyklaryň köpüsi adamlaryň beden ýylylygyny artdyrmak arkaly bejerilip bilinýär.
Emma, käbir adamlar sowuk urmasy we gipotermiýa ýaly ýarawsyzlyklaryň agyrlaşmagy
sebäpli agyr hassalyga sezewar bolupdyrlar.
Polşadaky we halkara ynsanperwer kömek guramalary wagtlaýyn keselhanalar açdylar.
Ýagdaýy ağyrlaşan adamlar bejergi üçin
golaýdaky etrapçalarda ýerleşýän klinikalara alynyp gidilýär.
Polşanyň degişli edaralary we meýletinler irginsiz tagalla edýär, emma serişdeleri azalýar.
Aksel Zaimowiç, Medika gümrük geçelgisindäki bosgun meselesi Polşada agyr basyş emele getirýär.
BMG tarapyndan 2-nji Jahan urşundan soň görülen
iň agyr bosgun meselesi hökmünde häsýetlendirilýän ýagdaý ýüze çykdy.
Ýerli dolanşyklar ýurda gelen bosgunlary ýer bilen üpjün etmekde kynçylyk çekýär.
Gelen bosgunlaryň sany günsaýyn artýar.
Resmiler ýüze çykmagy ähtimal agyr şertleriň öňüni almak üçin halkara kömek talap edýärler.
Çadyr şäherçede agşamlaryna
adamlar tiz kömek otaglaryndaky ýyladyjylaryň daşyna üýşýärler.
Bu serhet şäherçesi häzirlikçe bu şertlere çäre tapýar.
Emma bosgunlaryň sany artdygy saýyn ýerler hem azalýar we
resmileriň bu şertlere ýene-de näçe wagt çydajakdygy belli däl.
Aksel Zaimowiç, TRT World, Polşa-Ukraina serhedindäki Medika geçelgesi.